钦定古今图书集成/明伦汇编/闺媛典/第221卷 > 朱应箕继妻屠氏
## 钦定古今图书集成/明伦汇编/闺媛典/第221卷 > 朱应箕继妻屠氏

按《海盐县志》：“屠氏，诸生朱应箕继妻。祖父并鼎贵，应
箕年倍之，更善病。前妻有三女一子俱长。屠事姑孝抚前子女慈，事应箕敬。应箕死，欲以身殉，姑禁止之。
教所生子学宣、学章为诸生，历三十有三年，未尝一
归母家。诸屠来省，稍疏，即不与面。天启四年，有司请
旌之。”